พรุ่งนี้ปริมาณฝนของทุกพื้นที่จะเพิ่มขึ้น ประชาชนโดยเฉพาะภาคเหนือควรเฝ้าระวังน้ำหลาก
นายเมธี มหายศนันท์ ผู้อำนวยการกองพยากรณ์อากาศ กรมอุตุนิยมวิทยา เปิดเผยถึงสภาพอากาศของประเทศไทยช่วงสุดสัปดาห์นี้ ( 13- 16 ส.ค. 64 ) ว่า ตั้งแต่วันพรุ่งนี้  (14 ส.ค.64) หลายพื้นที่จะมีปริมาณตกเพิ่มขึ้น จนถึงวันที่ 16 ส.ค.นี้ เนื่องจากได้รับอิทธิพลจากล่องมรสุมประกอบกับมีลมมรสุมตะวันตกเฉียงใต้จากทะเลอันดามันที่พัดปกคลุมทำให้ภาคเหนือและภาคกลาง ปริมาณฝนร้อยละ 40-60 ของพื้นที่และมีฝนตกหนักบางแห่ง ขณะที่ภาคตะวันออกเฉียงเหนือ ปริมาณฝนร้อยละ 60-70 ของพื้นที่  ส่วนภาคตะวันออกและภาคใต้ ปริมาณฝนร้อยละ 40-70 ของพื้นที่และมีฝนตกหนักบางแห่ง ขอให้ ประชาชนที่อาศัยอยู่ในพื้นที่เสี่ยงภัยโดยเฉพาะภาคเหนือควรเฝ้าระวังน้ำหลากผู้อำนวยการกองพยากรณ์อากาศ กรมอุตุนิยมวิทยา กล่าวด้วยว่า หลังจากนั้น  ตั้งแต่วันที่วันที่ 17 สิงหาคมเป็นต้นไป ปริมาณฝนของทุกพื้นที่จะเริ่มลดลง ประชาชนสามารถติดตามสภาพอากาศได้เพื่อนำข้อมูลไปประกอบการตัดสินใจในชีวิตประจำวัน ที่เว็บไซต์ www.tmd.go.th